ప్రముఖ హాస్యనటుడు ఎమ్మెస్ నారాయణ జీవితకథను తెలియచేస్తూ కూనపరాజు కుమార్ రాసిన పుస్తకావిష్కరణ సభ ఇటీవల  జరిగింది. పలువురు సినీ ప్రముఖులు ఈ కార్యక్రమంలో పాల్గొని ఎమ్మెస్తో తమకున్న అనుబంధాన్ని తలుచుకున్నారు. కాలేజీ లెక్చరర్గా జీవితాన్ని ప్రారంభించిన ఎమ్మెస్ నారాయణ ఆ తర్వాత రచయితగా చిత్రసీమలోకి అడుగుపెట్టారు. ఆపైన నటుడిగా మారారు. తెలుగు చిత్రసీమలో ప్రముఖ హాస్యనటులు ఎందరు ఉన్నా.. అనతి కాలంలోనే ఆయన తనదైన ముద్రతో స్టార్ కమెడియన్గా ఎదిగారు. కొడుకు విక్రమ్ను హీరోగా పరిచయం చేస్తూ దర్శకుడిగానూ మారారు. అనారోగ్యంతో రెండేళ్ళ క్రితం ఎమ్మెస్ కన్నుమూసినా.. ఆయన నట వారసుడిగా విక్రమ్, దర్శకురాలిగా కూతురు శశికిరణ్ కొనసాగుతున్నారు. ఎమ్మెస్ జీవన పయనాన్ని ఆయన చిరకాల మిత్రుడు కూనపరాజు కుమార్ అక్షరబద్ధం చేశారు. అది ఆంధ్రజ్యోతి  సంస్థ నుంచి వెలువడే నవ్య వారపత్రికలో ధారావాహికగా ప్రచురితమైంది. ఎమ్మెస్ నారాయణ జయంతి సందర్భంగా ఈ పుస్తకాన్ని ప్రముఖ కమెడియన్ బ్రహ్మానందం ఆవిష్కరించారు. ఎమ్మెస్ జీవిత కథ ఆవిష్కరణ కార్యక్రమంలో నవ్య వీక్లీ సంపాదకులు జగన్నాథ శర్మతో పాటు రచయితలు ప్రసాదమూర్తి, కుప్పిలి పద్మ, సినీ ప్రముఖులు భరణి, ఉత్తేజ్, దర్శకులు సముద్ర తదితరులు పాల్గొన్నారు.
pramukha hasyanatudu emmes narayana jeevitakathanu teliyachestuu koonaparaju kumar raasina pustakaavishkarana sabha iteevala  jarigindi. paluvuru cinee pramukhulu ee kaaryakramamlo palgoni emmesto tamakunna anubandhaanni taluchukunnaru. callagy lekchararga jeevitaanni praarambhinchina emmes narayana aa tarvaata rachayitagaa chitraseemaloki adugupettaaru. aapaina natudigaa maaraaru. telugu chitraseemalo pramukha haasyanatulu endaru unna.. anathi kaalamlone aayana tanadaina mudratho star kamedianga edigaaru. koduku vikramnu heeroga parichayam chestu darsakudigaanuu maaraaru. anaarogyamtho rendella kritam emmes kannumusina.. aayana nata vaarasudigaa vikram, darsakuraaligaa koothuru sasikiran konasaagutunnaaru. emmes jeevana payanaanni aayana chirakala mitrudu koonaparaju kumar aksharabaddham chesaru. adhi aandhrajyoti  samstha nunchi veluvade navya vaarapatrikalo dharavahikaga prachuritamaindi. emmes narayana jayanti sandarbhamgaa ee pustakaanni pramukha commadian brahmanandam aavishkarinchaaru. emmes jeevita katha aavishkarana kaaryakramamlo navya veekli sampaadakulu jagannatha sarmatho paatu rachayitalu prasaadamuurti, kuppili padma, cinee pramukhulu bharani, uttej, darsakulu samudra taditarulu paalgonnaaru.